

 REPUBLIKA HRVATSKA

ŠIBENSKO-KNINSKA ŽUPANIJA

 

 G R A D Š I B E N I K

 Upravni odjel za gospodarstvo,

 poduzetništvo i razvoj

PRIJEDLOG JAVNOG POZIVA

za sufinanciranje obnove vanjske stolarije u obiteljskim kućama i stanovima

na području stare jezgre Grada Šibenika

PREDMET JAVNOG POZIVA

Predmet javnog poziva je sufinanciranje obnove vanjske stolarije u obiteljskim kućama i stanovima na području stare gradske jezgre u Šibeniku sredstvima iz proračuna Grada Šibenika u smislu zamjene postojeće i ugradnje nove, energetski učinkovite vanjske stolarije sa koeficijentom prolaska topline, topline U≤1,1 W/m2 K za stakleni dio prozora, U≤1,4 W/m2 K za cijeli prozor i U≤2,5 W/m2 K za ulazna vrata.

Prema Programu predviđeno je 5 objekata za ugradnju energetski učinkovite vanjske stolarije. Ukoliko po podnesenim zahtjevima troškovi budu manji moguća je realizacija više sustava sve do visine sredstava odobrenih od Grada Šibenika.

Najviši ukupni iznos sufinanciranja koje jedan korisnik može ostvariti po objektu iznosi najviše 50% opravdanih troškova ulaganja, odnosno do 6.000,00 eura uključujući PDV.

UVJETI ZA ODOBRENJE POTPORE

Uvjeti koje prijavitelji trebaju zadovoljiti su:

* prijavitelji moraju biti punoljetne fizičke osobe s prebivalištem na području stare jezgre Grada Šibenika ( prema priloženoj skici Konzervatorskog odjela Ministarstva kulture u Šibeniku)
* obiteljska kuća/stan u kojoj se planira provedba projekta mora se nalaziti na području stare jezgre Grada Šibenika (prema priloženoj skici Konzervatorskog odjela Ministarstva kulture u Šibeniku)
* prijavitelj posjeduje dokaz o vlasništvu nad obiteljskom kućom/stanom za koju se planira provedba projekta
* osigurana vlastita sredstva u provedbi projekta za koji se traži sufinanciranje
* prihvaćaju opće uvjete zajedničkog sudjelovanja u Programu sukladno Javnom pozivu
* izjavu da će provesti mjere obnove vanjske stolarije
* mora biti prijavljen na toj adresi najmanje 6 mjeseci prije početka projekta

Potrebna dokumentacija:

* ispunjeni obrasci: Prijavni obrazac, Izjava o prihvaćanju općih uvjeta
* preslike osobnih iskaznica za sve ukućane ( za djecu odgovarajući dokument) koji imaju prebivalište na adresi objekta za kojeg se traži sufinanciranje
* vlasnički list za objekt za kojeg se traži sufinanciranje
* dokaz da je građevina legalna (građevinska dozvola, potvrda glavnog projekta, rješenje o uvjetima građenja ili rješenje o izvedenom stanju, potvrda da je građevina izgrađena prije 15.02.1968.godine)
* troškovnik radova izrađen od ovlaštenog izvođača s izračunom koeficijenta prolaska topline prema uvjetima iz Javnog poziva
* izvadak iz katastarskog plana
* potvrda konzervatora o pojedinačnom zaštićenom kulturnom dobru
* ponuda u skladu s konzervatorskim smjernicama
* druga dokumentacija na zahtjev Povjerenstva

Tijekom provedbe projekta, nakon odabira zgrada za obnovu vanjske stolarije, potrebno je zatražiti izdavanje Posebnih uvjeta /Potvrde glavnog projekta za svaku pojedinu građevinu od Konzervatorskog odjela Ministarstva kulture u Šibeniku.

KRITERIJI ZA OCJENU ZAHTJEVA

Postupak odabira prijava vrši se na temelju Programa za provedbu projekta „Stara gradska jezgra- obnova stolarije“ koji je objavljen na web stranici Grada Šibenika: www.sibenik.hr.

OSTALE INFORMACIJE

O odabiru korisnika prijavitelji će biti pismeno obaviješteni najkasnije 30 dana po završetku Javnog poziva. Odabrani korisnici obvezni su potpisati ugovor s Gradom Šibenikom u roku od 15 dana od objave rezultata. Rok za provedbu projekta je 12 mjeseci od datuma potpisanog ugovora.

Gradonačelnik Grada Šibenika potpisuje Ugovor o sufinanciranju s korisnicima na prijedlog Povjerenstva sukladno kriterijima Javnog poziva.